**REFERAT DE APROBARE**

privind ***proiectul Ordinului ministrului afacerilor interne pentru modificarea art. 39 alin. (3) din Anexa nr. 2 la Ordinul ministrului internelor și reformei administrative nr. 262/2007 privind aprobarea Regulamentului pentru compunerea și portul uniformelor militare, precum și a regulilor pentru aplicarea normelor privind echiparea militarilor și pentru modificarea art. 38 alin. (3) din Anexa nr. 2 la Ordinul ministrului administrației și internelor nr. 236/2009 privind aprobarea Regulamentului pentru compunerea și portul uniformelor de poliție, precum și a Regulilor pentru aplicarea normelor privind echiparea polițiștilor***

Proiectul vizează introducerea unor texte similare în cuprinsul *Omira nr. 262/2007* și *Omai nr. 236/2009*, care să reglementeze faptul că drepturile de echipament se acordă cadrelor militare și polițiștilor și pe perioada în care aceștia beneficiază de concedii de acomodare, la care au dreptul persoanele care adoptă copii (concediul de acomodare este reglementat de *Legea nr. 273/2004 privind procedura adopției*). În prezent, ambele acte normative cuprind dispoziții doar cu privire la cadrele militare/polițiștii care se află în concediu pentru creșterea copilului (reglementat de *OUG nr. 111/2010 privind concediul şi indemnizaţia lunară pentru creşterea copiilor*).